สวัสดีค่ะ ขอปรึกษาหน่อยค่ะ พอดีลืมกินยาคุม 2 วัน คือวันศุกร์ กับ วันเสาร์ เลยมากินวันอาทิตย์ทีเดียวเลย รวม3เม็ด มีเพศสัมพันธุ์กับแฟนแบบไม่ได้ป้องกัน แต่กินมาเป็นปีแล้วนะค่ะ วันพฤหัส ตกขาวมีเลือดปนออกมาด้วยแต่มีแค่วันเดียวค่ะจากนั้นก้อหายไป แบบนี่จะท้องหรือป่วค่ะ
สวัสดีค่ะ หากลืมทานยาคุมกำเนิดไป 2 วัน และเป็นการลืมทานยาในช่วง 1-7 เม็ดแรกของแผง ให้รีบทานยาคุมทันทีที่นึกได้ โดยให้ทานเม็ดล่าสุดที่ลืมทาน และทานเม็ดของวันอาทิตย์ตามปกติ (เท่ากับต้องทานในวันอาทิตย์ 2 เม็ด ไม่จำเป็นต้องทานไป 3 เม็ด) และหลังจากนั้นให้ทานเม็ดที่เหลือตามเวลาเดิมของทุกวัน นอกจากนี้ หากได้มีเพศสัมพันธ์ไปแล้ว ควรใช้ยาคุมฉุกเฉินร่วมด้วย (แต่หากเลย 72 ชั่วโมงไปแล้วก็ไม่สามารถทานได้แล้ว) และนับจากวันอาทิตย์ไป 7 วัน ควรงดการมีเพศสัมพันธ์หรือใช้ถุงยางอนามัยร่วมด้วยไปก่อนค่ะแต่หากเป็นการลืมทานยาคุม 2 เม็ด ในช่วงเม็ดที่ 8-14 ไม่จำเป็นต้องทานยาคุมฉุกเฉินร่วมไปด้วย แต่ควรงดการมีเพศสัมพันธ์หรือใช้ถุงยางอนามัยร่วมด้วยไปก่อน 7 วันเหมือนกันค่ะแต่หากเป็นการลืมทานยาในช่วงเม็ดที่ 15 เป็นต้นไป ก็ไม่จำเป็นต้องทานยาคุมฉุกเฉินร่วมไปด้วยเช่นกัน แต่เมื่อทานยาเม็ดที่เป็นฮอร์โมนครบ 21 เม็ดแล้ว ก็ให้เริ่มทานยาแผงใหม่ต่อไปเลย โดยไม่ต้องเว้นระยะ 7 วัน หรือหากเป็นชนิด 28 เม็ด เมื่อทานถึงเม็ดที่ 21 ก็ให้เริ่มทานยาแผงใหม่เลย โดยไม่ต้องทานยาที่เป็นเม็ดแป้งค่ะ ทั้งนี้ในเดือนนี้ ก็จะทำให้ไม่มีประจำเดือนมาค่ะสำหรับเลือดที่ออกปนมากับตกขาวในวันพฤหัสบดี ก็น่าจะเป็นเลือดที่เกิดจากผลของการลืมทานยาคุมไปค่ะ ส่วนการที่จะทราบว่ามีการตั้งครรภ์หรือไม่นั้น ก็อาจต้องลองตรวจหาการตั้งครรภ์ดู หลังจากที่มีเพศสัมพันธ์ไปแล้วอย่างน้อย 2 สัปดาห์ค่ะ